Програма

 за разделно събиране на отпадъци от опаковки

на територията на община Аксаково

***Приета с Решение № 20.6. от Протокол № 20 / 28.01.2021г. на Общински съвет - Аксаково***

Съдържание

[I. Въведение 3](#_Toc56172772)

[II. Нормативна база 3](#_Toc56172773)

[III. Страни по програмата 4](#_Toc56172774)

[1. Община Аксаково 4](#_Toc56172775)

[2. Булекопак АД 4](#_Toc56172776)

[IV. Цели на програмата 5](#_Toc56172777)

[V. Вид и класификация на отпадъците 6](#_Toc56172778)

[VI. Параметри на програмата 8](#_Toc56172779)

[1. Вид на съдовете за разделно събиране на отпадъци от опаковки 8](#_Toc56172780)

[2. Брой и разположение на съдовете за разделно събиране на отпадъци от опаковки 9](#_Toc56172781)

[3. Обслужване на съдовете за разделно събиране на отпадъци от опаковки 10](#_Toc56172782)

[4. Предварително третиране и временно съхраняване на разделно събраните отпадъци от опаковки 11](#_Toc56172783)

[5. Технология на третиране на разделно събраните отпадъци от опаковки 12](#_Toc56172784)

[6. Нерециклируеми отпадъци 13](#_Toc56172785)

[7. Преработвателни предприятия 13](#_Toc56172786)

[8. Подмяна на унищожени и повредени съдове 15](#_Toc56172787)

[9. Кампании за информиране и привличане на потребителите за прилагането на разделно събиране на отпадъците от опаковки, включително образователни програми, насочени към детските градини, училищата и други 15](#_Toc56172788)

[10. Отчетност и контрол 18](#_Toc56172789)

# Въведение

Настоящата програма представя базисните параметри на изграждане и функциониране на системата за разделно събиране на отпадъци от опаковки, организирана от Булекопак АД на територията на община Аксаково.

# Нормативна база

Настоящата програма и дейностите, извършвани във връзка с нейното изпълнение са съобразени с разпоредбите на:

* Закона за управление на отпадъците (Обн. ДВ. бр. 53 от 13 Юли 2012 г., изм. ДВ. бр. 66 от 26 Юли 2013 г., изм. ДВ. бр. 61 от 25 Юли 2014 г., изм. ДВ. бр. 98 от 28 Ноември 2014 г., изм. ДВ. бр. 14 от 20 Февруари 2015 г., изм. и доп. ДВ. бр. 105 от 30 Декември 2016 г., изм. и доп. ДВ. бр. 13 от 7 Февруари 2017 г., изм. ДВ. бр. 85 от 24 Октомври 2017 г., изм. и доп. ДВ. бр. 88 от 3 Ноември 2017 г., изм. ДВ. бр. 102 от 22 Декември 2017 г., изм. и доп. ДВ. бр. 53 от 26 Юни 2018 г., изм. и доп. ДВ. бр. 77 от 18 Септември 2018 г., изм. и доп. ДВ. бр. 98 от 27 Ноември 2018 г., изм. и доп. ДВ. бр. 1 от 3 Януари 2019 г., изм. и доп. ДВ. бр. 25 от 26 Март 2019 г., изм. и доп. ДВ. бр. 56 от 16 Юли 2019 г., доп. ДВ. бр. 81 от 15 Октомври 2019 г.);
* Наредбата за определяне на реда и размера за заплащане на продуктова такса (обн. ДВ, бр. 30 от 15 Април 2016 г., в сила от 16 Юни 2016 г., изм. и доп., бр. 60 от 20 Юли 2018 г.);
* Наредбата за опаковките и отпадъците от опаковки (обн. ДВ. бр. 85 от 6 Ноември 2012 г., в сила от 6 Ноември 2012 г., изм. и доп. ДВ. бр. 76 от 30 Август 2013 г. изм. ДВ. бр. 30 от 15 Април 2016 г., в сила от 16 Юни 2016 г., изм. и доп., бр. 60 от 20 Юли 2018 г.);
* Наредба № 2 от 23 Юли 2014 г. за класификация на отпадъците (обн. ДВ. бр. 66 от 08 Август 2014 г., изм. и доп., бр. 32 от 21 Април 2017 г., в сила от 21 Април 2017 г., бр. 46 от 1 Юни 2018 г.);
* Наредба № 1 от 04 Юни 2014 г. за реда и образците, по които се предоставя информация за дейностите по отпадъците, както и реда за водене на публични регистри (Обн. ДВ. бр. 51 от 20 Юни 2014 г., изм. ДВ. бр. 51 от 19 Юни 2018 г., изм. и доп. ДВ. бр. 51 от 28 Юни 2019 г., изм. и доп. ДВ. бр. 30 от 31 Март 2020 г.);
* Наредба № 7 от 24 Август 2004 г. за изискванията, на които трябва да отговарят площадките за разполагане на съоръжения за третиране на отпадъците (обн. ДВ, бр. 81 от 17 Септември 2004 г.);
* Национален план за управление на отпадъците за периода 2014 – 2020 г.
* Наредба за управление на отпадъците на територията на Община Аксаково, приета с Решение № 22.14 от Протокол № 022/25 Февруари 2013 г. на Общински съвет Аксаково, изм. и доп. с Решение № 2369/09 Декември 2019 г. по Административно дело № 2169/2019 г. на Административен съд – Варна.

# Страни по програмата

# Община Аксаково

Община Аксаково е разположена в Източна България и заема североизточната част на област Варна.

Общината включва 23 населени места с общо население 22 168 жители по настоящ адрес (ГРАО, 31.12.2019 г.).

В рамките на програмата Общината:

* определя и съгласува с Организацията местата за разполагането на контейнери за разделно събиране на отпадъци от опаковки;
* съдейства за набиране на обществена подкрепа и информация за гражданите;
* контролира гражданите по отношение на използването на съдовете за разделно събиране;
* участва в мониторинга и оптимизирането на системата;
* контролира и проверява изпълнението на програмата.

# Булекопак АД

Организация по оползотворяване на опаковки Булекопак АД е юридическо лице, регистрирано по търговския закон, което не разпределя печалба и управлява дейностите по разделно събиране, рециклиране и оползотворяване на отпадъци от опаковки. Булекопак АД притежава Решение № ООп–ОО–4–00/ 23.01.2013 г. и Решение № ООп–ОО–4–03/ 06.11.2017 г., издадени от Министъра на околната среда и водите за извършване на дейност като организация по оползотворяване.

В изпълнение на задълженията си като организация по оползотворяване, Булекопак АД осъществява следните дейности:

* организиране и управление на дейности по разделно събиране, транспортиране, предварително третиране, рециклиране и оползотворяване на отпадъци от опаковки;
* организиране и осъществяване на информационни кампании за участие на населението в системи за разделно събиране на отпадъци от опаковки;
* изготвяне и реализиране на образователни програми, насочени към детските заведения и учебни институции, целящи популяризиране на дейностите по разделно събиране и рециклиране на отпадъци от опаковки;
* оказване на правна и консултативна помощ и извършване на други услуги в полза на дружествата, задължени да организират събирането, оползотворяването и рециклирането на отпадъците от опаковки;
* организиране на семинари и други срещи за популяризиране целите и задачите на дружеството.

В рамките на програмата Булекопак АД:

* проектира, финансира, изгражда и ръководи системата за разделно събиране на отпадъците от опаковки;
* осигурява специализирани съдове за разделно събиране на отпадъци от опаковки и друго необходимо оборудване, гарантира извозване на отпадъците по график и поддържане на чистотата на съдовете и около тях;
* осигурява рециклиране и оползотворяване на отпадъците, събрани от системата за разделно събиране чрез предаването им на преработвателни предприятия;
* води отчетност за събраните, третирани и предадени за рециклиране/оползотворяване отпадъци от системата за разделно събиране;
* организира и провежда образователно-информационни кампании за населението за разясняване на ползите от разделното събиране на отпадъците от опаковки и начините на извършването му.

# Цели на програмата

Основната цел на настоящата програма е да осигури екологосъобразно и устойчиво управление на разделно събраните отпадъци от опаковки на територията на община Аксаково, съобразно действащото законодателство на Р България и Националния план за управление на отпадъците за съответния период чрез:

* обединяване на усилията на държавните структури, общинската администрация, бизнеса и обществеността за ефективни действия по разделно събиране и третиране на отпадъците от опаковки;
* намаляване на количествата отпадъци, постъпващи в общинските депа за битови отпадъци;
* увеличаване на количествата разделно събрани отпадъци на територията на община Аксаково;
* гарантирано екологосъобразно оползотворяване на разделно събраните отпадъци от опаковки;
* подобряване на организацията по разделяне, временно съхранение, събиране и транспортиране на отпадъците от опаковки;
* подобряване на ефективността на използване на ресурсите;
* повишаване на общественото съзнание и промяна в поведението на населението;
* предоставяне на представителни данни за рециклируеми отпадъци в т.ч. отпадъци от опаковки;
* ограничаване и намаляване на въздействията върху околната среда, причинени от образуваните отпадъци на територията на община Аксаково.

# Вид и класификация на отпадъците

В Наредба № 2 от 23 юли 2014 г. за класификация на отпадъците (Наредба № 2) разделно събраните опаковки са класифицирани в група 15 01 - Опаковки (включително разделно събирани отпадъчни опаковки от бита):

15 01 01 хартиени и картонени опаковки

15 01 02 пластмасови опаковки

15 01 03 опаковки от дървесни материали

15 01 04 метални опаковки

15 01 05 композитни/многослойни опаковки

15 01 06 смесени опаковки

15 01 07 стъклени опаковки

15 01 09 текстилни опаковки

15 01 10\* опаковки, съдържащи остатъци от опасни вещества или замърсени с опасни вещества

15 01 11\* метални опаковки, съдържащи опасна твърда порьозна маса (например азбест), включително празни контейнери за флуиди под налягане.

В съдовете за разделно събиране могат да попаднат и битови отпадъци годни за рециклиране, в т. ч. отпадъци, генерирани от търговските обекти, административните, социалните и обществените сгради, заведенията за обществено хранене и обектите за отдих, забавления и туризъм, класифицирани, съгласно Наредба № 2, както следва:

20 01 01 - отпадъци от хартия (офис хартия, вестници, списания и брошури);

20 01 39 – отпадъци от пластмаса;

20 01 40 – отпадъци от метали.

Този вид отпадъци, попаднали в съдовете за разделно събиране, също се предават за рециклиране.

Съгласно указанията на Министерството на околната среда и водите, на различните етапи на извършване на дейностите по разделно събиране, отпадъците се класифицират, както следва:

**1. Отпадъци от условно определен етап „Събиране в съдове за разделно събиране и транспортиране до инсталация за сепариране“**:

* *Смесени отпадъци от опаковки*

Отпадъците от опаковки, събрани в жълтите контейнери за разделно събиране, преди тяхното разделяне по видове материали, представляват смесени опаковки.

Класификационен код, съгласно Наредба № 2: 15 01 06 – Смесени отпадъци от опаковки.

* *Стъклени отпадъци от опаковки*

Отпадъците от опаковки, събрани в зелените контейнери за разделно събиране, преди тяхното разделяне по видове материали, представляват стъклени опаковки.

Класификационен код, съгласно Наредба № 2: 15 01 07 – Стъклени отпадъци от опаковки.

**2. Отпадъци от условно определен етап „Сепариране“**

Чрез специализирана сепарираща инсталация, отпадъците се разделят по вид на материала и се класифицират с кодове от група 19 12 Отпадъци от механично третиране на отпадъци (например сортиране, трошене, уплътняване, пелетизиране), неупоменати другаде:

* *Хартии и картони*

Според произхода и предназначението им хартиените и картонени отпадъци от опаковки могат да бъдат групирани, както следва:

* отпадъци от вълнообразен картон;
* отпадъци от гладък картон;
* опаковъчна хартия за торби;
* опаковъчна хартия за пликове, пакетиране, обвиване и др.;
* лят амбалаж.

Класификационен код, съгласно Наредба № 2: 19 12 01 – хартия и картон.

* *Пластмаси*

Пластмасовите отпадъци от опаковки включват бутилки, шишета, кофички, кутии, пликове, опаковъчно фолио и др. и се разделят според вида на полимера на:

* отпадъци от полиетилен (PE) – ниска и висока плътност (LDPE) и (HDPE);
* отпадъци от полиетилен терефталат (PET);
* отпадъци от полипропилен (PP);
* отпадъци от полистирен (PS);
* отпадъци от поливинилхлорид (PVC).

Класификационен код, съгласно Наредба № 2: 19 12 04 – пластмаса и каучук.

* *Стъкло*

Стъклените отпадъци от опаковки включват бутилки и буркани и др. стъклени опаковки от бяло, зелено и друго стъкло.

Класификационен код, съгласно Наредба № 2: 19 12 05 - стъкло.

* *Метали*

Металните отпадъци от опаковки са основно кенове от бира и безалкохолни напитки, консервни кутии, капачки, фолио и др.

Класификационни кодове, съгласно Наредба № 2: 19 12 02 – черни метали и 19\_12 03 – цветни метали.

* *Дърво*

Дървените отпадъци от опаковки са основно дървени палети, каси, макари, подложки, дъски и др.

Класификационен код, съгласно Наредба № 2: 19 12 07 - дървесни материали, различни от упоменатите в 19 12 06.

* *Текстилни материали*

Тези опаковки са рядко срещани и представляват основно текстилни торби и декоративни опаковки.

Класификационен код, съгласно Наредба № 2: 19 12 08 - текстилни материали.

* *Горими отпадъци*

Опаковките с малка дебелина и ниска плътност на материала, както и тези с малък размер в някои случаи се предават за изгаряне с оползотворяване на енергията.

Класификационен код, съгласно Наредба № 2: 19 12 10 - гoрими отпадъци (RDF – модифицирани горива, получени от отпадъци).

* *Други отпадъци*

В тази група следва да се отнесат композитните опаковки – многослойни опаковки, при които отделните слоеве са от различен материал и не могат да бъдат ръчно разделени. Това са основно кутии за течности – мляко, сокове и др.

Класификационен код, съгласно Наредба № 2: 19 12 12 - други отпадъци (включително смеси от материали) от механично третиране на отпадъци, различни от упоменатите в 19 12 11.

В отделни случаи, например, приемане на отпадъци от търговски, индустриални обекти, административни сгради и др., могат да бъдат класифицирани при постъпването им на специализираната площадка не като смесени опаковки, а с кодове по видове материали от група 15 01.

# Параметри на програмата

# Вид на съдовете за разделно събиране на отпадъци от опаковки

Системата за разделно събиране на отпадъци от опаковки на Булекопак АД обхваща гр. Аксаково, гр. Игнатиево, с. Въглен, с. Изворско, с. Любен Каравелово и с. Слънчево с общо население 17 498 жители, по данни на ГРАО за брой жители по настоящ адрес към 31.12.2019 г.

Системата за разделно събиране в община Аксаково се състои от контейнери тип „Ракла“ с жълт цвят и тип „Иглу“ с зелен цвят. Жълтите контейнери са с обем 1 100 л. и са предназначени за събиране на отпадъци от опаковки от хартия и картон, пластмаси и метали. Зелените контейнери са с обем 1 180 и 1 500 л. и са предназначени за събиране на отпадъци от опаковки от стъкло. На един адрес (точка / площадка за разделно събиране) са разположени един или два жълти контейнера и един или два зелени контейнера.

Контейнерите отговарят на всички стандарти за качество и безопасност. Върху контейнерите са поставени информационни стикери с видими четливи и ясни надписи, какви видове отпадъци от опаковки се събират в тях, като са посочени телефон и интернет адрес за връзка с Булекопак АД.

# Брой и разположение на съдовете за разделно събиране на отпадъци от опаковки

* Обхващане на населението, чрез разполагане на съдове за разделно събиране на отпадъци от опаковки

Броят, видът и обемът на съдовете за разделно събиране на територията на община Аксаково, е определен съгласно изискванията на чл. 24 на Наредбата за опаковките и отпадъците от опаковки. Минималният изискуем обем е общо 164 982 литра, а обемът, който Булекопак АД предоставя е 169 740 литра.

В таблицата по-долу са представени броят и видът на съдовете.

| Община Аксаково | Брой жители\* | Изискуем обем /литри/ | Брой площадки и видове съдове | Предоставен обем /литри/ |
| --- | --- | --- | --- | --- |
| Брой площадки | Брой съдове тип „Ракла“, 1100 л., жълти  | Брой съдове тип „Иглу“, 1180 л., зелени | Брой съдове тип „Иглу“, 1500 л., зелени |
| ГР. АКСАКОВО | 8 118 | 76 541 | 22 | 48 | 20 | 1 | 77 900 |
| ГР. ИГНАТИЕВО | 4 351  | 41 024 | 12 | 16 | 11 | 7 | 41 080 |
| С. ВЪГЛЕН |  1 133  | 10 683 | 4 | 7 | 3 |  | 11 240 |
| С. ИЗВОРСКО | 1 075  | 10 136 | 3 | 5 |  | 4 | 11 500 |
| С. Л. КАРАВЕЛОВО |  1 735  | 16 359 | 4 | 8 | 4 | 2 | 16 520 |
| С. СЛЪНЧЕВО |  1 086  | 10 239 | 3 | 5 |  | 4 | 11 500 |
| ***ОБЩО:*** | **17 498** | **164 982** | **48** | **89** | **38** | **18** | **169 740** |

\* По данни на ГРАО – население по настоящ адрес към 31.12.2019 г.

Разположението на съдовете за разделно събиране се определя от кмета на общината и се съгласува с Булекопак АД. То се съобразява с изискванията на чл. 25 на Наредбата за опаковките и отпадъците от опаковки - съдовете за разделно събиране да се разполагат до съдове за събиране на битови отпадъци.

Местоположението на съдовете по адреси е посочено в Приложение № 1 към тази програма.

* Осигуряване на съдове за събиране на отпадъци от търговски, производствени и административни обекти

С цел улесняване на процеса на разделно събиране, по-плътно обхващане на потоците отпадъци от опаковки и по-висока икономическа рентабилност на системата, на административните, социалните и обществените сгради могат да бъдат предоставени безвъзмездно контейнери от картон с обем 70 литра.

Търговските обекти могат да ползват системата за разделно събиране, изградена за населението, в случай че обемът на образуваните от тях отпадъци от опаковки не затруднява използването ѝ от жителите на община Аксаково, а именно – съдовете не се препълват и около тях не се поставят отпадъци.

В изпълнение на задълженията си по чл. 33, ал. 4 от ЗУО, търговските обекти, генериращи отпадъци с обем над 1 куб. м. в рамките на периода между две обслужвания на съдовете с жълт цвят, следва да бъдат обслужвани индивидуално от лица, притежаващи разрешение по чл. 35 от ЗУО.

# Обслужване на съдовете за разделно събиране на отпадъци от опаковки

Извозването на отпадъците събирани в жълтите контейнери, разположени на територията на община Аксаково, е възложено на ПЪТТРАНС ООД, а на зелените контейнери - на ЕВРО ИМПЕКС – ВАРНА ООД. Дружествата притежават съответно Регистрационни документи № 03–РД–527–03/ 18.05.2017 г. и № 12–РД–839–06/ 27.07.2018 г. за дейности по транспортиране на отпадъци.

Честотата на извозване на съдовете за разделно събиране на отпадъци от опаковки е следната:

* съд тип „Ракла“ – цвят жълт – 2 (два) пъти месечно;
* съд тип „Иглу“ – цвят зелен – 1 (един) път на три месеца.

През летния сезон Булекопак АД има възможност да увеличи кратността на извозване на жълтите контейнери на три пъти месечно, при възлагане от Община Аксаково.

Извозването на отпадъците се извършва през месеца по график, предоставен на Общината.

Графикът за извозване на зелените контейнери тип „Иглу“ не е твърдо фиксиран, а се определя съвместно от Общината и Организацията при достигната запълняемост от 70% от обема на съдовете.

При обслужване на цветните контейнери се подписва протокол от представител на Общината, с който се удостоверява извършването на услугата на съответната дата.

Честотата на обслужване е съобразена с практиката на дружеството да поддържа изрядни системите си за разделно събиране на отпадъци от опаковки.

Обслужването на съдовете и транспортирането на отпадъците се извършва от специализирана транспортна техника, пригодена за разположените контейнери за разделно събиране.

Сключеният договор предвижда и почистване на пространството около съдовете за разделно събиране.

Пространството около съдовете за разделно събиране включва площадката, на която са разположени съдовете и околната площ на разстояние два метра откъм отворите на съдовете и по един метър отстрани и отзад. Отпадъците, които се намират в това пространство, се измитат, като рециклируемите отпадъци се поставят в сметоизвозващия автомобил, а останалите се изхвърлят в съдовете за битов отпадък. Не се допуска разпиляване на отпадъци в района. В случаите, когато на площадката има едрогабаритни и строителни отпадъци, водачът на сметоизвозващия автомобил подава сигнал до Булекопак АД или до общинската администрация.

Общината осигурява извършването на дейностите по събиране, транспортиране, претоварване, оползотворяване и обезвреждане на строителни и едрогабаритни отпадъци, разположени в пространството около съдовете, както и на всички нерециклируеми отпадъци, намиращи се на по-голямо разстояние от горепосоченото от съдовете за разделно събиране.

Съгласно утвърдената практика, Булекопак АД осъществява постоянен контрол върху работата на фирмата подизпълнител по отношение на качеството на извозване на отпадъците и чистотата на съдовете за разделно събиране.

Обслужването на предоставените контейнери с обем 70 л. за територията на административни, социални и обществени сгради е ангажимент на съответната институция, която ги ползва. Отпадъците от тях следва да се изхвърлят в контейнерите за разделно събиране, разположени в близост до сградите.

1. **Предварително третиране и временно съхраняване на разделно събраните отпадъци от опаковки**

Дейностите, свързани с предварителното третиране на отпадъците от опаковки, събирани от контейнерите от системата за разделно събиране на територията на община Аксаково се изпълняват от подизпълнители, с които Булекопак АД има сключени договори:

* ЕКОИНВЕСТ АСЕТС АД - за отпадъците от опаковки събирани от жълтите контейнери. Дружеството притежава Комплексно разрешително № КР–00000506–02/ 21.08.2019 г. за извършване на дейности по временно съхранение и предварително третиране на отпадъци от опаковки.

Адресът на площадката за предварително третиране и временно съхранение на отпадъци е: с. Езерово, общ. Белослав, обл. Варна, УПИ І /1,2/ (идентичен с ПИ 023005), масив 23, местност „Чакмак баир“ - Завод за преработка на отпадъци.

* УНИТРЕЙД ЕКО ЕООД - за отпадъците от опаковки събирани от зелените контейнери. Дружеството притежава Решение № 12–РД–834–08/ 05.11.2019 г. за извършване на дейности по временно съхранение и предварително третиране на отпадъци от опаковки.

Адресът на площадката за предварително третиране и временно съхранение на отпадъци е: с. Равно поле, общ. Елин Пелин, обл. София, УПИ XVII и УПИ III, кв. 4, спирка „Верила“.

Отпадъците от опаковки, събирани от зелените контейнери от системата за разделно събиране на територията на община Аксаково се предават за временно съхраняване до предаването им на дружеството, извършващо предварително третиране.

Дейностите, свързани с временно съхраняване на отпадъците от опаковки, събирани от зелените контейнери от системата за разделно събиране на територията на община Аксаково се изпълнява от ЕЛБИМЕКС ООД, с което Булекопак АД има сключен договор за временно съхраняване и товаро-разтоварни дейности.

Дружеството притежава Решение № 03–ДО–593–02/ 23.08.2016 г. за извършване на дейности по временно съхранение и предварително третиране на отпадъци от опаковки.

Адресът на площадката за предварително третиране и временно съхранение на отпадъци е: гр. Варна, Западна промишлена зона, ПИ с идентификатор 10135.4510.733.

Площадките са оборудвани с необходимата техника за предварително третиране и временно съхраняване на разделно събраните отпадъци.

1. **Технология на третиране на разделно събраните отпадъци от опаковки**

**5.1. Отпадъци от съдове с жълт цвят**

Сметосъбиращите автомобили, извозващи отпадъците от съдовете с жълт цвят от системата за разделно събиране се претеглят на електронната везна, след което се разтоварват.

Следва ръчно сортиране на отпадъка на специализираната сепарираща инсталация, като от общия поток се отделят следните видове отпадъци от опаковки:

- Хартия и картон - отпадъци от вълнообразен картон и смесена хартия;

- Стъкло;

- Полимерни материали: PET, LDPE, HDPE, PP и други твърди пластмаси;

- Метали – черни и цветни;

- Други.

След сортирането, всеки отделен вид хартия, пластмаса и различните метали се балира поотделно.

Получените пресовани бали се складират временно до извозването им до преработвателните предприятия.

Капацитетът на сепариращата инсталация с оператор ЕКОИНВЕСТ АСЕТС АД е 18,750 тона на час и напълно покрива очакваното количество отпадъци от системата.

**5.2. Отпадъци от съдове със зелен цвят**

При постъпването си на специализираната инсталация отпадъците от стъклени опаковки преминават през ръчно сепариране, натрошаване и електронно изчистване на примеси и замърсявани за постигане на стъклени трошки с чистота от 99.9%.

Капацитетът на сепариращата инсталация, с оператор УНИТРЕЙД ЕКО ЕООД е 9 т./час и напълно покрива очакваното количество отпадъци от стъклени опаковки, които ще бъдат придобити от системата за разделно събиране.

1. **Нерециклируеми отпадъци**

Неподлежащите на рециклиране отпадъци се предават за обезвреждане чрез депониране.

Депонирането на отпадъците от системата за разделно събиране се извършва в Регионално депо за неопасни отпадъци за общините Варна, Аксаково и Белослав, намиращо се в землището на с. Въглен, общ. Аксаково. Транспортирането на отпадъците до депото се извършва за сметка на Булекопак АД от подизпълнителя му – ПЪТТРАНС ООД. Всички разходи, дължими на оператора на депото за дейностите по третиране и обезвреждане на отпадъците, са за сметка на Общината.

1. **Преработвателни предприятия**

За осъществяване на дейностите по оползотворяване на отпадъци от опаковки, предмет на настоящата Програма, Булекопак АД има сключени договори с преработвателни предприятия, притежаващи необходимите разрешителни/ регистрационни документи за дейности по рециклиране на отпадъци от опаковки, издадени по реда на чл. 35 от ЗУО.

| **ИМЕ** | **ЕИК** | **Рециклирани отпадъци** | **Разрешение/ Регистрационен документ** |
| --- | --- | --- | --- |
| ДИ ЕС СМИТ БЪЛГАРИЯ АД | 822150829 | Хартия и картон | Комплексно разрешително № КР–114–04/ 05.12.2019 г.  |
| ПЕЙПЪР МИЛ ДОО | 401306514232 | Хартия и картон | Разрешение № УП 1–11/ 3–461/ 17.10.2017 г., Република Северна Македония |
| МОДЕРН КАРТОН САНАЙИ ВЕ ТИДЖАРЕТ А.Ш.  |  | Хартия и картон | Сертификат № 222439440.0.1/ 22.10.2018 г. |
| ВЕЛПА-91 АД | 104004627 | Хартия и картон | Комплексно разрешително № 383–Н0–И0–А2/ 2016 г. |
|
| ВАДИАС ООД | 130837015 | Пластмаси | Регистрационен документ № 12–РД–1136–01/ 08.11.2018 г. |
| ЕКОИНВЕСТ ЕООД | 115784420 | Пластмаси | Регистрационен документ № 07–РД–282–01/01.09.2017 г.; Регистрационен документ № 07–ДО–359–02/ 13.07.2020 г. |
|
| ДАНЕКСО РИСАЙКЛИНГ ООД | 202141852 | Пластмаси | Регистрационен документ № 12–РД–884–02/ 24.11.2017 г. |
| ЕЛАНА-ХАРТ ООД | 825216921 | Пластмаси | Регистрационен документ№ 09–РД–377–00/ 10.04.2014 г. |
| GREENTECH S.A.  | 14853491 | Пластмаси | Разрешение № 66/ 09.04.2012 г. |
| МКД 69 ООД | 121802969 | Пластмаси | Разрешение№ 12–ДО–1354–04/ 10.05.2018 г. |
| ТРЕЙД ПЕЙПЪР ООД | 104683676 | Пластмаси | Решение№ 04–РД–156–07/ 04.03.2020 г. |
| АЛБРЕК ЕООД | 109577214 | Дърво | Решение№ 01–РД–216–2/ 05.07.2019 г. |
| МЕТАРЕКС ООД | 040427202 | Дърво | Решение № 15–ДО–252–20/ 01.06.2020 г. |
| ЕКОИНВЕСТ ЕООД | 115784420 | Дърво | Регистрационен документ № 09–РД–45–04/ 06.12.2018 г.;Регистрационен документ№ 07–ДО–359–02/ 13.07.2020 г. |
| КРОНОШПАН БЪЛГАРИЯ ЕООД  | 102063228 | Дърво | Комплексно разрешително№ КР–570–00/ 30.11.2018 г. |
| МАКСТИЛ АД | СН 490477 | Метали | Документ№ 11–8469(1)/ 19.09.2013 г. |
| СТОМАНА ИНДЪСТРИ АД | 113509219 | Метали | Комплексно разрешително № КР–100–03/ 20.11.2019 г. |
| РУБИН ТРЕЙДИНГ ЕАД  | 203365700 | Стъкло | Комплексно разрешително № КР–127–03/ 07.01.2020 г. |
| БИ ЕЙ ГЛАС БЪЛГАРИЯ АД | 825269233 | Стъкло | Комплексно разрешително № КР–47–03/ 20.04.2018 г.;Комплексно разрешително № КР–48–02/ 18.10.2019 г. |
|

1. **Подмяна на унищожени и повредени съдове**

В случай на възникване на щета по контейнерите – частична повреда или напълно унищожаване, контейнерите ще бъдат ремонтирани или подменяни с нови в срок до три месеца от получаване на сигнал от общината. В същия срок ще бъдат възстановявани и липсващи контейнери. Предвид по-високата степен на риск от опожаряване през зимния сезон, през месеците от ноември до март, включително, нови съдове няма да бъдат разполагани, но ще бъдат извършвани дейности по ремонтиране на повредени такива.

1. **Кампании за информиране и привличане на потребителите за прилагането на разделно събиране на отпадъците от опаковки, включително образователни програми, насочени към детските градини, училищата и други**

Участието на населението в процеса на разделно събиране е приоритет за Булекопак АД, поради което организацията планира да реализира редица проекти за популяризиране на разделното събиране на отпадъците от опаковки на територията на община Аксаково. При планиране на отделните информационни дейности се отчитат специфичните потребности и нагласи на различните възрастови и социални групи, в т.ч. и такива, които до момента не са проявявали интерес към темата „Разделно събиране на отпадъци от опаковки“. Голяма част от информационните дейности са ориентирани към проблеми и области, свързани с разделното събиране на отпадъци от опаковки, отнасящи се до реалните промени в живота на хората. Наред с това, се предлагат на достъпен език подробни разяснения за отделни практически измерения на разделното събиране.

Период на провеждане: Целият период на договора.

Планираните дейности са в няколко основни направления: Информационно-образователни дейности за деца от предучилищна и училищна възраст; изготвяне и разпространение на информационни материали; външна реклама и др.

Цели:

- Повишаване информираността на населението относно принципите и ползите от разделното събиране на отпадъци от опаковки;

- Трайна промяна в начина на мислене и изграждане на положителна нагласа у населението към разделното събиране и опазването на околната среда;

- Увеличаване на процента от населението, което активно участва в процеса на разделно събиране;

- Възпитание на най-младите в духа на екологичния начин на живот, ефективното потребяване на ресурси и разделното събиране на отпадъци.

Целеви групи:

- Подрастващи;

- Потребители.

**9.1. Информационно-образователни дейности за деца в училищна и предучилищна възраст**

Булекопак АД реализира проекти за популяризиране на разделното събиране на отпадъците сред децата в училищна и предучилищна възраст, обособени в няколко направления според различните възрастови групи, за които са предназначени:

* *Рубрика „За децата“ в уебсайта на* Булекопак АД*;*
* *Интерактивно мобилно приложение „Разделко“;*
* *Информационно-образователна приказка за деца от детските градини „Зеленият град на Разделко“;*
* *Мултимедийна презентация за ученици от 1 - 8 клас;*
* *Мултимедийна презентация за ученици от 9 - 12 клас;*
* *Местни и национални конкурси със стимулиращи награди.*

**9.2. Съдействие при провеждане на празници и събития, организирани от община Аксаково**

Булекопак АД ще съдейства на община Аксаково при организирането на всички празници и събития на територията на общината, които биха могли да допринесат за популяризирането на разделното събиране на отпадъци от опаковки сред населението. При необходимост организацията ще предоставя информационно-образователни материали (брошури, плакати, транспаранти и др.), наградни материали и други подходящи за целта средства.

**9.3. Изработване и разпространение на информационни материали**

*- Информационни брошури*

Информацията и дизайнът на брошурите, които ще се разпространяват ще бъдат съобразени с вида на системата за разделно събиране изградена от Булекопак АД на територията на общината.

*- Предметни награди*

По време на организираните от Булекопак АД събития ще се раздават предметни награди с информационен характер. Значителен процент от изготвяните от организацията материали ще бъдат учебни пособия, предназначени за деца от училищна и предучилищна възраст.

**9.4. Присъствие в уеб пространството**

*- Уебсайт на Булекопак АД*

Всички събития с участието на Булекопак АД се отразяват в уеб сайта на организацията. Непрекъснато се обновява и разделът свързан със системите за разделно събиране, както и информацията, отнасяща се до членовете на организацията и гражданите.

- *Страница и група във Facebook*

Отчитайки нарастващото влияние на социалните мрежи, Булекопак АД поддържа страница и група във Facebook, чрез които да бъде привлечено вниманието на потребителите към участието в системите за разделно събиране на отпадъци от опаковки. Основната целева група на страницата са именно младежите, с които експертите на Булекопак АД комуникират по време на посещенията си в училищата. По този начин се изгражда трайна връзка с тях, която позволява качествено да се променят навиците и нагласите им към разделното събиране на отпадъци. Facebook е стъпка от цялостна комуникационна пътека: *Посещение в училище -> Facebook -> въвличане на целевите групи в екологични дейности и инициативи -> качествена промяна на навиците и поведението.*

**9.5. Проекти за поставяне на контейнери в училищата и детските градини**

Практиката на Булекопак АД към настоящия момент показва, че най-успешният начин за изграждане на трайни навици, особено при подрастващите, е лесният и удобен достъп до контейнерите за разделно събиране на отпадъци от опаковки. Съдовете се поставят на удобни и достъпни места вътре в сградите на училищата и детските градини. Цветните контейнери привличат вниманието на децата и стимулират желанието им да ги използват по предназначение.

Броят и видът на площадките за разделно събиране, както и начините за обслужването на контейнерите се съобразяват със спецификите на всяко училище или детска градина, което участва в проекта.

**9.6. Интерактивно мобилно приложение – игра „Разделко“**

Булекопак АД разработи и разпространява мобилно приложение - игра за сортиране на отпадъци от опаковки в цветни контейнери. Приложението се достъпва свободно от платформите Google Play, Apple Store и през страницата на организацията [www.bulecopack.com](http://www.bulecopack.com). Чрез него, в игрови план, подрастващите могат много по-лесно да възприемат и запомнят основните правила при използване на цветните контейнери за разделно събиране. За популяризирането на приложението Булекопак АД организира специални конкурси със стимулиращи награди.

**9.7. Предоставяне на чували при национални кампании за почистване, организирани със съдействието на общината**

Булекопак АД ще предоставя ежегодно чували за подпомагане на общината при организирането на ежегодни кампании за почистване. При необходимост, организацията ще осъществява извънредни извозвания на събраните при тези кампанийни почиствания отпадъци от опаковки.

1. **Отчетност и контрол**

*В изпълнение на задълженията си по ЗУО и неговите поднормативни актове, дружеството ще представя следната информация и отчети:*

- обхванато население в общината;

- сепарираща инсталация, обслужваща общината;

- количество на постъпилия отпадък от контейнерите за разделно събиране на входа на сепариращата инсталация;

- количество отпадъци, получени след сортиране, предназначени за депо;

- количества по видове отпадъци, получени след сортиране, предназначени за рециклиране.

При поискване от община Аксаково, Булекопак АД ще предоставя и друга информация, касаеща системата за разделно събиране на отпадъци от опаковки.

**ПРЕДСЕДАТЕЛ НА**

**ОБЩИНСКИ СЪВЕТ – АКСАКОВО: ………………….....**

 **/СВ. ДОБРЕВА/**